На основу члана 10. и 29. Закона о процени утицаја на животну средину („Сл. гласник РС“, број 135/2004 и 36/2009) Одељење за урбанизам, грађевинарство, комунално-стамбене и имовинско-правне послове Општинске управе општине Пријепоље, даје следеће

**О Б А В Е Ш Т Е Њ Е**

Обавештава се јавност и заинтересовани органи и организације да је носилац пројекта ,,CETIN“ д.о.о. Београд, Омладинских бригада 90, 11 070 Нови Београд, поднео надлежном органу Општинске управе општине Пријепоље, захтев за одлучивање о потреби процене утицаја затеченог стања базне станице мобилне телефоније на животну средину на локацији ,,Пријепоље“, на катастарској парцели број 1148/2 КО Душманићи, општина Пријепоље, заведен под бројем 501-38/23.

Заинтересована јавност може да изврши увид у садржину захтева сваког радног дана од 11.00 до 14.00 часова у просторијама Општинске управе у Пријепољу, ул. Трг братства и јединства бр. 1, канцеларија бр. 23 и достави своје мишљење у року од 10 дана од дана објављивања овог обавештења.

Општинска управа Пријепоље

**Одељење за урбанизам, грађевинарство,**

**комунално-стамбене и имовинско-правне послове**